Ravne na Koroškem, november 2019

Za:

|  |
| --- |
| Občina Ravne na KoroškemGačnikova pot 52390 Ravne na Koroškem |

**Zadeva: ELABORAT CEN OBVEZNIH GJS VARSTVA OKOLJA ZA LETO 2020**

Skladno z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/2012) je izvajalec obvezne GJS varstva okolja letno dolžan pripraviti cene storitve posamezne javne službe za območje občine in jih predlagati z elaboratom o oblikovanju cene izvajanja storitev javne službe.

V Javnem komunalnem podjetju Ravne na Koroškem, d.o.o. smo kot izvajalec obveznih GJS:

* oskrbe s pitno vodo,
* odvajanja in čiščenja komunalne in padavinske odpadne vode,

izdelali elaborat cen za leto 2020. Cene so razdeljene na ceno javne infrastrukture in ceno izvajanja storitev.

Izvajalec enkrat letno pripravi elaborat. Pri tem izdela obračunsko ceno storitev za preteklo obračunsko obdobje in ugotovi razliko do potrjene cene. Ugotovljeno razliko v elaboratu upošteva pri izračunu predračunske cene za naslednje obdobje. V kolikor razlika cen presega 10 %, je izvajalec javne službe dolžan predlagati ceno in jo posredovati pristojnemu občinskemu organu, ki prične postopek potrjevanja. Občina določi potrjeno ceno posamezne javne službe in morebitno subvencijo, izvajalec pa oblikuje in na svojih spletnih straneh ter na krajevno običajen način objavi cenik s potrjeno ceno, znižano za morebitno subvencijo.

S poročilom poslovanja JKP Ravne na Koroškem d.o.o. za obdobje 1-7/2019 je vodstvo podjetja prišlo do ugotovitve, da je v finančnem poslovanju podjetja, kljub racionalizaciji poslovanja prišlo do stanja, ko stroški poslovanja obveznih gospodarskih javnih služb presegajo prihodke. Glede na predvidene zakonske spremembe in napovedi zaostrovanja razmer okoljskih zahtev na trgu, se kaže trend večanja stroškov tudi v prihodnje. Na podlagi višjih stroškov obstaja tveganje za nastanek likvidnostnih težav v podjetju. Z vidika politike rednega upravljanja likvidnosti v podjetju, vodstvo podjetja predlaga ukrep uskladitve cen za prihodnje leto.

Predlagane cene za leto 2020 se tako usklajujejo zaradi:

1. **zakonodajnih sprememb minimalne plače** in kolektivne pogodbe komunalnih dejavnosti v letu 2020: pri tem se usklajujejo stroški dela (7% dvig),
2. **dviga cen na trgu** (električne energija in obdelava blata iz čistilnih naprav): pri tem so v porastu stroški električne energije- 27% dvig, obdelava blata iz čistilne naprave-10% dvig),
3. z **vlaganji v infrastrukturo** višji stroški amortizacije (5% dvig).

**PREDLOG CEN ZA LETO 2020**

V spodnji preglednici so predstavljene posamezne cene storitev oskrbe s pitno vodo, odvajanja odpadne vode, čiščenje odpadne vode in storitve greznic v občini Ravne na Koroškem za leto 2020.

Tabela 1: Predlog prodajnih cen za leto 2020 v Občini Ravne na Koroškem

|  |  |  |  |
| --- | --- | --- | --- |
|  Storitev |  Vrsta cene |  EM | PREDRAČUNSKA CENA ZA LETO 2020 v € brez DDV |
| Oskrba s pitno vodo | Omrežnina (DN20) | €/priklj. | 2,3395 |
| Vodarina | €/m3 | 0,4246 |
| Odvajanje odpadne vode | Omrežnina (DN20) | €/priklj. | 6,6014 |
| Cena storitve | €/m3 | 0,2580 |
| Storitve greznic in MKČN | Omrežnina (DN20) | €/priklj. | 1,3485 |
| Cena storitve | €/m3 | 0,3224 |
| Čiščenje odpadne vode | Omrežnina (DN20) | €/priklj. | 4,0961 |
| Cena storitve | €/m3 | 0,7685 |

**Primerjava cen storitev (variabilni del)** obveznih GJS varstva okolja z ostalimi komunalnimi podjetji v Koroški regiji in v Slovenskem povprečju v letu 2019 kaže na to, da so v primerjalnem območju za isto »košarico« storitev cene (oskrba s pitno vodo, odvajanje odpadne vode in čiščenje odpadne vode) v JKP Ravne na Koroškem d.o.o. **nižje v povprečju za -15%.** V skupnem cena JKP Ravne na Koroškem znaša **1,3466 € na m3** porabljeno količino vode. Medtem ko so cene v Slovenskem povprečju (primerljiva analiza iz leta 2017) **1,72 € na m3**. V ostalih primerljivih komunalnih podjetjih, ki imajo tudi čistilno napravo v Koroški regiji pa znaša med 1,52 in 1,78 € na m3. S predlagano ceno za leto 2020 znaša cena storitve v občini Ravne 1,4511 €/m3, kar še vedno uvršča občino Ravne med občine z nižjimi cenami komunalnih storitev in nižje od slovenskega povprečja.

**SPREMEMBA MESEČNEGA ZNESKA POLOŽNIC**

Spremembe mesečnega zneska položnice za gospodinjstva v občini Ravne na Koroškem so predstavljene v spodnjih preglednicah.

V izračunu Tabele 2 so upoštevane naslednje postavke za storitve VO-KA:

* povprečna poraba vode v občini Ravne na Koroškem na osebo na mesec: 3,8 m3
* oskrba s pitno vodo (omrežnina in vodarina)
* odpadne vode:
	+ odvajanje odpadne vode (omrežnina, subvencija in cena storitve)
	+ čiščenje odpadne vode (omrežnina, subvencija in cena storitve)
	+ okoljska dajatev za odvajanje odpadne vode

Tabela 2: Izračun mesečne spremembe na položnici za storitve VO-KA

|  |  |  |  |  |  |
| --- | --- | --- | --- | --- | --- |
| **Povprečni znesek mesečne položnice za:** | **Mesečni strošek pred spremembo-z DDV (2019)** | **Mesečni strošek po spremembi- z DDV (2020)** | **Indeks (2020/2019)** | **Mesečna razlika na položnico****(z DDV)** | **Mesečna razlika na osebo** **(z DDV)** |
|   | 4-člansko gospodinjstvo | 33,19 € | 35,72 € | 1,07 | 2,52 € | 0,63 € |
|   | 3-člansko gospodinjstvo | 27,39 € | 29,48 € | 1,07 | 2,09 € | 0,70 € |
|   | 2-člansko gospodinjstvo | 21,58 € | 23,24 € | 1,07 | 1,65 € | 0,83 € |
|  | 1-člansko gospodinjstvo | 15,78 € | 17,00 € | 1,07 | 1,22 € | 1,22 € |

V izračunu Tabele 3 so **informativno** predstavljene spremembe na celotno položnico, vključno s storitvami ravnanja z odpadki, ki so obračunane na skupni položnici, ki jih izdajamo v JKP Ravne. Storitve ravnanja z odpadki zajemajo zbiranje komunalnih odpadkov, zbiranje bioloških odpadkov, obdelava komunalnih odpadkov in odlaganje komunalnih odpadkov.

Tabela : Informativni izračun mesečne spremembe na celotno položnico, vključno s storitvami ravnanja z odpadki

|  |  |  |  |  |  |  |
| --- | --- | --- | --- | --- | --- | --- |
| **Povprečni znesek mesečne položnice za:** | **Strošek ravnanja z odpadki z DDV (2019)** | **Mesečni strošek CELOTNE POLOŽNICE pred spremembo-z DDV (2019)** | **Mesečni strošek CELOTNE POLOŽNICE po spremembi-z DDV (2020)** | **Indeks (2020/****2019)** | **Mesečna razlika na položnico****(z DDV)** | **Mesečna razlika na osebo** **(z DDV)** |
|   | 4-člansko gospodinjstvo | 26,93 € | 60,12 € | 62,65 € | 1,04 | 2,52 € | 0,63 € |
|   | 3-člansko gospodinjstvo | 20,20 € | 47,59 € | 49,68 € | 1,04 | 2,09 € | 0,70 € |
|   | 2-člansko gospodinjstvo | 13,47 € | 35,05 € | 36,71 € | 1,04 | 1,65 € | 0,83 € |
|  | 1-člansko gospodinjstvo | 6,73 € | 22,51 € | 23,73 € | 1,05 | 1,22 € | 1,22 € |

**Z namenom** zagotavljanja potrebnih finančnih sredstev za izvajanje obveznih gospodarskih javnih služb v skladu z zakonodajo in sprotno zagotavljanje likvidnosti v podjetju, vodstvo podjetja predlaga, da se potrdijo predlagane cene.

|  |  |
| --- | --- |
|   | JKP Ravne na Koroškem d.o.o.Direktorica:mag. Andreja Jehart  |